title: Тунинг компания събра миналото и настоящото на американската мечта в една кола

maintext:
[Мопар]
[Мопар]
[Мопар]
[Мопар]
Тунинг компанията "Мопар", която създава аксесоари и преработва модели на "Крайслер груп" ("Джип", "Крайслер", "Фиат" и "Додж"), представи концептуален автомобил, собствена изработка. Моделът "Додж Шейкдаун Чаланджър" събира в себе си дизайнерски елементи от любимите на американците "масъл карс" от 70-те години и наши дни.За основа е използван "Додж Чаланджър" от 1971 година, който се задвижва от двигател на модерен "Додж Вайпър" с мощност 485 конски сили. Скоростната кутия е шестстепенна механична и е разработка на "Мопар". Изпускателната система също е рожба на тунинг експертите.Окачването осигурява минимален клиренс, а спирачките са разработка на "Брембо". Цветът е специално направен за "Шейкдаун Чаланджър".Уникални са и джантите, с размер 19-инча отпред и 20 инча отзад. Оригиналният преден капак на колата от 1971 година е разкрасен с въздухозаборник от "Мопар".Интересно решение е премахването на дръжките на вратите и капачката на резервоара. Фаровете и стоповете на концептуалния автомобил са взети от "Додж Чалънджър" 2017. От същата кола е и радиаторната решетка.Изцяло модерно е и оборудването за салона, като седалките и волана са взети назаем от "Додж Вайпър". Креслата са претапицирани с черна алкантара и са станали по-стилни благодарение на червените външни шевове. По кормилото пък има елементи в матово черно.Подложката на приборите е от въглеродни влакна, а скалите на километража и оборотомера са черни. От въглеродни влакна са изработени също акцентите по централната конзола и вратите.Автомобилът отговаря на изискванията за безопасност за пистови състезание, като в салона е монтират ролбар. Задните седалки са премахнати, за да може на тяхно място да се съхраняват различни нужни за състезания аксесоари.


title: Липсата на сняг доведе до отмяна на още 3 ски старта в Северна Америка

maintext:
Алпийците ще трябва да почакат за следващите си стартове от сезона
Нови три старта от календара на Световната купа в мъжките алпийски ски бяха отменени.
Спускане, супергигантски слалом и гигантски слалом, които трябваше да се проведат в Бийвър Крийк, Колорадо на 2-4 декември, са отложени заради високите температури, липса на сняг и неблагоприятни метеорологични прогнози, съобщиха от FIS.
Преди два дни поради същите причини от международната федерация бяха принудени да отменят спускане и Супер-Г в Лейк Луис , Канада, насрочени за края на ноември.
На този етап няма информация дали стартовете ще бъдат пренасрочени за други дати или ще бъдат изцяло отменени.
"В ски бизнеса понякога се изправяме пред предизвикателства, които не можем да контролираме", заяви вицепрезидентът на ски и сноуборд федерацията на САЩ Калъм Кларк.

fasttext_language: bg


title: С нулево равенство "Лудогорец" си открехна вратата към пролет в Европа

maintext:
"Лудогорец" остана далеч от познатото си лице, но постигна резултат, който може да се окаже много ценен
"Арсенал" и ПСЖ завършиха 2:2 в Лондон, което дава предимство на парижани
"Лудогорец" завърши при нулево равенство с "Базел" в София. С това българският шампион си остави отворена вратата към евентуално участие в Лига Европа през пролетта.В другата среща класиралите се за осминафиналите "Арсенал" и ПСЖ направиха 2:2."Лудогорец" и "Базел" са с по две точки преди последния кръг. В него българският първенец гостува на парижани, а швейцарците приемат "Арсенал".Разградчани имат предимство срещу "Базел" в спора за третото място заради гола си на чужд терен при 1:1 в Швейцария. Ако двата състава завършат с равни точки, това ще е показателят, който ще определи кой ще играе в Лига Европа."Лудогорец" остана далеч от познатото си лице, като не отправи нито един точен удар във вратата на съперника. Основна заслуга имаше вратарят Владислав Стоянов, който имаше ключови спасявания. Домакините имаха проблем, тъй като Георги Дерменджиев не можеше да използва Марселиньо и Минев.Българският отбор владееше повече топката, но това не му помогна да създаде обичайните си добри атаки. В 16-ата минута Стоянов спаси удар на Лука Зифи. В 31-ата вратарят се намеси сполучливо след директен изстрел на Матиас Делгадо от фаул от малък ъгъл.Малко след това "Лудогорец" стигна до разбъркване пред вратата на съперника, но спечели само ъглов удар. В секундите преди почивката Стоянов отново се справи с удар на Зифи.Най-добрата възможност за "Лудогорец" дойде в края на първата част, но защитата на "Базел" се справи след разбъркване при центриране на Светослав Дяков.След почивката гостите продължиха да търсят ценния гол, а "Лудогорец" все така имаше трудности да организира добри атаки. В 60-ата минута Клаудиу Кешерю стреля силно от разстояние, но в аут.Най-чистото положение в мача дойде в 76-ата минута. Тогава Елионуси се измъкна сред защитата и отблизо пред вратата стреля, но Стоянов с една ръка изби.В Лондон "Арсенал" и ПСЖ влязоха в спор, сходен с този между "Лудогорец" и "Базел", само че за първото място, което би трябвало да доведе до по-лек жребий за осминафиналите. След 1:1 в Париж сега мачът завърши 2:2 и това поставя французите в по-добра позиция.ПСЖ поведе в 18-ата минута, когато Мота беше изведен в наказателното поле и пусна към Единсон Кавани, който засече за 1:0. "Арсенал" изравни чрез Оливие Жиру от дузпа в последните секунди на първата част.Лондончани имаха късмет в началото на второто полувреме. Най-напред гредата ги спаси след удар на Моура от фаул, а по-късно те поведоха, като Верати си вкара автогол след рикошет.ПСЖ стигна до ценното равенство в 77-ата минута. Тогава късметът се усмихна на френския състав - след ъглов удар Моура стреля с глава. Давид Оспина беше на път да спаси, но стоящият пред него Айоби отклони топката и си вкара автогол.


title: Хамилтън: Мисията ми е почти невъзможна, но ще се боря

maintext:
Британецът все още не е загуби надежда
Кръг преди края на сезона във Формула 1, настоящият световен шампион Люис Хамилтън заяви, че ще се бори до последно, за да защити титлата си.Пилотът на "Мерцедес" спечели последните три състезания, с което се доближи на 12 точки зад своя съотборник Нико Розберг в подреждането.Германецът обаче ще триумфира с титлата ако успее да завърши сред първите трима в последния старт за сезона за Гран при на Абу Даби."Сезонът ми не може да бъде определен като перфектен и като цяло съм изправен пред почти невъзможна мисия, каквото и да направя този уикенд. Но не мога и няма да се предам. Никога не знаеш какво може да се случи, колкото и невероятно да звучи", заяви Хамилтън."Ще бъда горд от себе си и от това, което постигнах при условие, че дам абсолютния максимум, на който съм способен. Независимо от крайния развой, аз съм горд от всичко, което постигнах. Подготвям се за това състезание като всяко друго. Искам да спечеля и ще дам всичко от себе си да завърша сезона по най-добрия начин", допълни трикратният световен шампион.


description: Самият канцлер, която управлява Германия от 2005 г. все още не е обявила дали ще се кандидатира за четвърти мандат.

title: Си Ен Ен: Меркел ще се кандидатира за четвърти мандат

maintext:
Фотограф: Axel Schmidt
Германският канцлер Ангела Меркел ще се кандидатира за четвърти мандат на изборите през септември 2017 г., съобщи Си Ен Ен."Тя ще се кандидатира за четвърти мандат. И тя е абсолютно решена и е готова да допринесе за укрепването на международния либерален ред", заяви председателят на комисията по външните работи в германския парламент Норберт Рьотген пред телевизията.Той добави, че Меркел е един от крайъгълните камъни на политическата концепция за Запада като глобален играч, но посочи, че не може да се разчита единствено на нея. "Тя ще се кандидатира и ще се държи като отговорен лидер, но ще бъде невъзможно да разчитаме само на един човек. Имаме нужда от Запада, а Западът е незаменим", каза РьотгенАнгела Меркел, която е на власт от 11 години, все още не е обявила дали ще се кандидатира за четвърти мандат, но в началото на месеца нейни висши съратници дадоха да се разбере, че очакват тя да опита отново да стане канцлер Меркел е критикувана заради политиката си на отворени врати към бежанците и мигрантите, заради която близо 900 хил. души дойдоха в страната през миналата година, посочва БТА.


title: Трус от 7.4 разтърси Нова Зеландия (допълнена)

maintext:
Фотограф: Валентина Петрова
Трус с магнитуд 7.4 разтърси Нова Зеландия, предадоха световните агенции, като се позоваха на Американския геофизичен институт.Епицентърът е бил на 91 километра север-североизток от град Крайстчърч, предаде "Ройтерс". Трусът е бил регистриран в 11.02 ч. по Гринуич (точно след полунощ местно време).Първоначално бе съобщено, че дълбочината е била 10 километра, но по-късно тази информация бе актуализирана на около 28 км, което обяснява и липсата на сериозни щети.Крайстчърч е най-големият град на новозеландския Южен остров. През февруари 2011 г. там имаше земетресение с магнитуд 6.3, което отне живота на 185 души и причини големи разрушения, припомня "Ройтерс".Първоначално Тихоокеанският център за предупреждения за цунами каза, че няма опасност от това, но впоследствие бе съобщено, че има и то е засегнало североизточното крайбрежие на Южния остров.


description: А нещо остава необяснено най-често тогава, когато нужната информация е непълна или е скрита. Стига ни само да се замислим #кой има интерес от това, и тези наглед трудни въпроси около изборите биват разгадани.

title: Размисли на един млад емигрант

maintext:
[Антоанета Тончева/Фейсбук]
Пиша тези редове с ясното самосъзнание, че не мога да имам претенции или изисквания към държава, която доброволно съм решил да напусна (поне за този момент). Това са просто размисли на един млад емигрант, който, макар и отдалеч, следи процесите в страната и се опитва да намери обяснение на случващото се.
А това, което се случва, е най-малкото нелогично (поне на пръв поглед). Действащият президент, за когото гласувах през 2011 година, не е издигнат за втори мандат от собствената си партия. И до ден днешен не сме чули причината за това решение на ГЕРБ – смятат, че не се е справил добре ли? Предизвикал е международен скандал? Не е защитавал националните интереси достатъчно добре? Забележете, че тук дори не влизам в дискусия за качествата на сегашния кандидат, издигнат от партията. Всеки е способен на оценка дали тя е достатъчно компетентна за този пост. Свалянето обаче на доверието от президента Плевнелиев е пълна загадка за мен и минус един глас за ГЕРБ на тези избори.
Друго явление, което не мога да разбера напълно – референдума и т. нар. митинг-концерт на Слави Трифонов. Все си мислех, че за да е митинг, събитието трябва да има ясно послание или кауза – "гласувайте за нас", "искаме оставката на еди-кого си", "нека спрем насилието над невинни животни" и тем подобни. При митинг-концерта на Слави обаче посланието ми се губи. "Излезте и гласувайте на този референдум, вие сте суверенът." Така си е, народът е суверенът и е хубаво да бъде питан по разни въпроси. Но защо задаваш точно тези 3 въпроса (или 6 от началния формат), какво целиш с тях и какво смяташ, че ще се промени?
Не ме разбирайте погрешно – и аз обичам песните на Слави и съм избухвал на "Жива рана", "Нека ме боли" ... Като бях в гимназията, гледах шоуто му и се забавлявах, дори и да не съм бил съгласен на 100% с възгледите или подбудите му. Но според мен много от хората зад Слави, особено по-младите, не могат да разграничат политиката от забавлението, обществената позиция от шоуменството.
Последното нещо от кампанията преди първия тур, което недоумявам съвсем, е как може да няма дебати по някоя от националните телевизии между топ 5 кандидатите за президент. Как се очаква от мен или който и да е друг български избирател да направи съзнателен и информиран избор, при положение че няма база, на която да сравни кандидатите? Аз поне не бих отписал нито един от кандидатите, дори и да е от партия, за която нормално не бих помислил да гласувам, и бих с удоволствие изслушал техните аргументи и позиции. В Америка на т.нар. предварителни избори, когато двете основни партии издигат своя избраник, кандидатите преминават през серия от дебати, гледани от милиони. У нас за съжаление избирателите сме лишени от тази възможност, което затруднява избора ни.
На пръв поглед всички въпроси, които доста наивно задавам по-горе, нямат конкретен отговор. Към тях бих добавил и още един: защо сред кандидатите присъстват (поне) двама бивши членове на Държавна сигурност редом с принудения да подаде оставка министър-предаседател от предишното правителство?
Отговорът на всички тези въпроси произлиза именно от факта, че те остават мистерия, а често и не биват изобщо задавани публично. А нещо остава необяснено най-често тогава, когато нужната информация е непълна или е скрита. Стига ни само да се замислим #кой има интерес от това, и тези наглед трудни въпроси биват разгадани.
Никога не съм обичал назидателния тон, който не позволява множество гледни точки. Всеки има правото да живее и гласува така, както намери за добре. Но като млад българин, необременен от яростни политически пристрастия, смятам, че всеки от нас дължи на себе си и близките си да търси обяснение на нещата около него, а не да ги приема за даденост. Също смятам, че с изборите си всеки ден, не само на 6-и ноември, ковем съдбата си – какво казваме и какво премълчаваме, с какво правим компромис и с какво не, какво избираме да забравим и какво не.


title: Новият саркофаг над Чернобил ще бъде открит днес

maintext:
Сводестият предпазен похлупак представлява метален скелет с тегло 25 000 тона (36 000 тона с облицовката), 108 метра височина и с дължина 162 метра.
[(European Bank for Reconstruction and Development via AP]
Близки на загиналите по време на възпоменателна церемония в Киев през 2011 г.
Фотограф: Konstantin Chernichkin
В Украйна днес официално ще бъде открит защитният купол над избухналия реактор на Чернобилската АЕЦ - колосален проект, който трябва гарантира сигурността на обекта в близките 100 години, пише агенция "Франс прес", цитирана от БТА.Сводестият предпазен похлупак представлява метален скелет с тегло 25 000 тона (36 000 тона с облицовката), 108 метра височина и с дължина 162 метра."Това е все едно да бъде покрит "Стад дьо Франс" или Статуята на свободата", посочва в комюнике "Новарка" - консорциум между френските групи "Буиг" и "Венси", конструирал и построил съоръжението. Предвидено да издържи поне 100 години и непропускливо за радиоактивни вещества, то ще защитава работещите на обекта, а ще брани и сегашния саркофаг от разрушителните стихии.Освен това куполът има специални конструкции, които ще улеснят бъдещите операции за разглобяване на реактор номер 4.На 26 април 1986 г. в 01.23 ч. този реактор експлодира при тест за сигурност . Десет дни наред ядреното гориво постепенно изгаря, изхвърляйки в атмосферата радиоактивни вещества, които според някои оценки заразяват около три четвърти от Европа, а най-вече Русия, Украйна и Беларус За 206 дни близо 90 000 души успяха да изградят в твърде трудни условия "саркофаг" от 400 000 куб. метра бетон с около 7300 тона метална арматура, за да изолират повредения реактор , разказва за АФП Анна Королевска, зам.-директор на Чернобилския музей в Киев."Постигнаха го с нечовешки усилия хиляди обикновени хора ", казва тя. "Какви защитни средства са имали? Просто обикновени дрехи на строителни работници", напомня тя.За четири години на мястото на злополуката са изпратени около 600 000 съветски граждани - т. нар. "ликвидатори", за да потушат пожара, да построят бетонен похлупак, изолиращ избухналия реактор, и да почистят околните територии.За броя на човешките жертви от катастрофата се спори и до днес. Научният комитет на ООН за въздействие на лъченията UNSCEAR официално признава само за трийсетина оператори и пожарникари, убити от концентрирано лъчение точно след експлозията, но според някои оценки са загинали хиляди хора.Първоначално е било предвидено саркофагът да изтрае 20-30 години, но всъщност е издържал доста по-малко. През 1999 г. конструкцията е била укрепена за пръв път и отново подсилвана през 2001, 2005 и 2006 г."Това е потенциално опасно съоръжение, което може да застраши околната среда и населението", заяви за АФП Сергий Паскевич от Института по проблеми на сигурността в ядрените централи към украинската Академия на науките.Той уточни, че редица фактори от околната среда, например земетресение, може да ускорят разрушаването на конструкцията.Новият купол се очаква да издържа на земни трусове със сила до шеста степен по дванайсетстепенната скала на Меркали.Ако старият саркофаг се сгромоляса, тонове високорадиоактивна магма може да останат под открито небе и с оглед на този риск международната общност се ангажира да осигури средства за изграждане на нов похлупак.Създаден бе фонд, управляван от Европейската банка за възстановяване и развитие, и през 2012 г. строежът започна. Според ЕБВР за построяване на сводестата конструкция са изразходвани 1.5 милиарда евро, но цялото защитно съоръжение е струвало 2.1 млрд След като бъде сложен на мястото, куполът ще влезе в експлоатация едва в края на 2017 г., щом бъде монтирана необходимата техника. "После ще започнат работите за отстраняване на старата нестабилна конструкция", отбелязва Сергий Божко, оглавяващ украинската Държавна инспекция за ядрено регулиране (отговаряща за ядрената сигурност). Той добавя, че още не е одобрен точен график."Надявам се, че страните дарители ще ни подпомагат и занапред, по-специално за да превърнем стария саркофаг в екологично безопасна система", казва Божко.


description: Според лидера на ДОСТ президентът Росен Плевнелиев не трябва да се подава на "фашисткия сценарий", който се подготвял.

title: Мандат на Патриотичния фронт ще бъде провокация за етническия мир, смята Местан

maintext:
Фотограф: Надежда Чипева
Връчване на мандат за съставяне на кабинет на крайните националисти ще бъде провокация не само за етническия мир, но и за стратегическата ориентация на България. Това пише в открито писмо до медиите лидерът на ДОСТ Лютви Местан.Той се противопостави на възможността президентът Росен Плевнелиев да връчи проучвателния мандат на Патриотичния фронт, ако преди това ГЕРБ и БСП се откажат от него, както обявиха от двете партии. Според Местан "самоопределилите се за патриоти крайни националисти от Патриотичния фронт и "Атака" напористо се опитват да създадат предпоставки държавният глава да го възложи по неизбежност именно на тях".Бившият лидер на ДПС добавя, че в края на своя мандат Плевнелиев трябва да остане достоен президент, какъвто е бил досега. Това обаче го задължавало да не се подава на "фашисткия сценарий", който се подготвял."Президентът знае, че националистите нямат възможност да съставят правителство. Тяхната цел е да използват една конституционна процедура за разгръщане на предварителна, безплатна предизборна кампания за парламентарни избори", пише Местан.В петък Плевнелиев започва връчването на мандатите за съставяне на правителство, като първи ще го получат ГЕРБ.


title: "Локомотив" (Пловдив) нанесе първа загуба на "Левски"

maintext:
"Левски" допусна първа загуба след 14 поредни мача без поражение
[LAP.bg]
"Локомотив" продължава възхода си при Ераносян
[LAP.bg]
"Левски" поведе в 19-ата минута, но допусна обрат
[LAP.bg]
Публиката на "Герена" видя първи гол във вратата на сините
[LAP.bg]
"Левски" допусна обрат при домакинството на "Локомотив" (Пловдив) и записа първа загуба от началото на сезона в Първа лига.Сините бяха единственият отбор без поражение в елита, но отстъпиха с 1:2 на стадион "Георги Аспарухов".Тимът, воден от Елин Топузаков, до този момент дори не беше допускал гол във вратата си. И на двете серии обаче беше сложен край - 14 поредни мача без загуба и седем последователни домакинства без инкасирано попадение.Поражението остави "Левски" на второто място с 34 точки - на три от лидера "Лудогорец", който има и мач по-малко. Шампионите гостуват на "Ботев" в Пловдив днес от 17.30 ч., а в сряда посрещат сините в директен мач в Разград."Левски" имаше инициативата срещу "Локомотив" и откри резултата в 19-ата минута след автогол на вратаря Ясин ел Харуби. Пловдивчани обаче се пребориха са победата с два точни удара във вратата на съперника.Веселин Марчев изравни в 26-ата минута, а в 78-ата Мартин Камбуров направи 2:1 от дузпа. Нападателят на "железничарите" вкара 14-ия си гол срещу "Левски" и осми на "Герена"."Левски" имаше инициативата през по-голямата част от двубоя, но изпитваше сериозни проблеми в създаването на чисти голови положения пред Ел Харуби.Първата интересна ситуация дойде в 18-ата минута, когато след разбъркване пред вратата на "Локомотив" Роман Прохазка стреля от границата на наказателното поле, но малко встрани.Минута по-късно "Левски" поведе с куриозен гол след центриране от корнер. Ел Харуби боксира топката, но вместо напред изпрати топката в собствената си врата.Четири минути по-късно Бабатунде Адениджи можеше да даде комфортен аванс на сините, но не се възползва, останал очи в очи с вратаря на "Локомотив".В 26-ата минута пропускът на домакините беше наказан. Марчев получи топката около дъгата на наказателното поле, нагласи си я на левия крак и намери близкия ъгъл на вратата след лоша намеса на Боян Йоргачевич.След гола "Локомотив" затвори всички празни пространства в своята половина и до края на полувремето "Левски" не създаде нищо пред Ел Харуби.В 53-ата минута домакините имаха златна възможност отново да поведат в резултата. Пламен Крумов подари топката на Франсис Нар след далечно диагонално подаване на Прохазка. Крилото на "Левски" се озова сам срещу Ел Харуби, но стреля в тялото му при опита си да го прехвърли.В 73-ата минута "Локомотив" организира една от редките си атаки, при която Камбуров отне в половината на съперника и изведе на скорост Дани Кики. Кики центрира успоредно на голлинията, но Ияд Хамуд не успя да стигне до топката.Само четири минути по-късно обаче отбраната на "Левски" отново допусна да загуби топката в близост до вратата си. Този път грешникът беше Сашо Александров. Марчев му отне, напредна към наказателното поле и беше ритнат от Александър Александров при опита си да шутира.Главният съдия Георги Димитров отсъди дузпа, а Камбуров я реализира безкомпромисно, за да донесе втора поредна победа на "Локомотив". Тимът на Едуард Ераносян събра 23 точки и се изкачи на петото място в класирането.


description: "Не мога да свикна с тая дяволска работа. Смущава ме... Той ми е най-неприятният подарък, който ми се поднесе за юбилея. Да могат да го дигнат, ще ми направят едно голямо добро. Аз не ще мога да отида при новото. Не ще мога да свикна с него" - това казва Иван Вазов за телефонния си апарат, един от първите в София, дар от министъра на просвещението Стоян Омарчевски.

title: Телефонът на Вазов и кабинетът на Яворов в нова изложба за българските писатели

maintext:
Кабинетът на Яворов
Фотограф: Веселин Николов
Пишещата машина на Пенчо Славейков
Фотограф: Веселин Николов
снимки от работния му кабинет,
първото издание на романа "Под игото" в превод на английски език
.
народното просвещение
Фотограф: Веселин Николов
Картата от Българската държавна железница за легитимация на Никола Вапцаров като огняр, работният му фенер, табакера с цигари и тетрадката му с ръкописи също са изложени в "Литература и памет". На стената над тях е окачена картина от Константин Щъркелов, която художникът подарява на поета и съпругата му Бойка за сватбата им през 1934 г.
"Двамата са имали много приятели художници, които са им подарявали свои картини. Щъркелов им е подарил още две картини, Петър Морозов и Иван Пенков също са им правили такива подаръци", казва Катя Зографова, уредник на къщата музей на Никола Вапцаров.
Могат да бъдат видени и ръкописен фрагмент на романа "Тютюн" от Димитър Димов, както и автошаржове, които той е рисувал. Изложбата "Литература и памет" може да бъде посетена в Музея за история на София до 4 декемрви.
Възстановка на кабинета на Пейо Яворов, пишещата машина на Пенчо Славейков и свидетелството за адвокатска правоспособност на Алеко Константинов са част от експонатите в изложбата "Литература и памет" в Музея за история на София. Тя е по повод 40-годишнината от създаването на Националния литературен музей и е съставена от най-интересните експонати от къщите музеи на български писатели, живели и творили до средата на ХХ век.Експозицията бе открита вчера. Тя събира вещи и ръкописи на Иван Вазов, Пенчо и Петко Славейкови, Пейо Яворов, Димчо Дебелянов, Христо Смирненски, Никола Вапцаров, Елин Пелин, Емилиян Станев, Димитър Димов, Владимир Башев.Сред експонатите са масонски регалии, принадлежали на писателя и историк Иван Богданов, както и подготвителни бележки за книгата му "Синовете на вдовицата. Масонство и масони".Най-богата е колекцията, посветена на Иван Вазов, която включваТук е и телефонът на поета, който е бил един от първите в България. Той му е бил връчен от министъра наСтоян Омарчевски през 1920 г. За този подарък писателят казва: "Не мога да свикна с тая дяволска работа. Смущава ме... Той ми е най-неприятният подарък, който ми се поднесе за юбилея. Да могат да го дигнат, ще ми направят едно голямо добро. Аз не ще мога да отида при новото. Не ще мога да свикна с него."Освен кабинета на Яворов, изложен в оригиналния му вид, посетителите могат да видят неговите лични вещи и ръкописи, сред които грузинска кама, подарена от Гоце Делчев, портфейл на поета, ръкописа на "В полите на Витоша" и първото издание на антологията със стихотворения на символиста "Подир сенките на облаците". Пистолетите, които Лора Каравелова и Яворов използват за самоубийствата си, също са показани в изложбата.


description: Горанов обобщи, че има достатъчно пари за наука по линия на националния бюджет и на европейските фондове, но с тях трябва да се фонансират проекти, обвързани с нуждите на държавата или бизнеса.

title: Бизнесът трябва да инвестира в науката според министъра на финансите

maintext:
Фотограф: Цветелина Белутова
Науката трябва да бъде свързана с бизнеса по начин, по който бизнесът да инвестира в нея. Такова мнение изказа в интервю за "Нова телевизия" министърът на финансите Владислав Горанов в коментар протеста на учени от Българската академия на науките (БАН) с настояване за повече пари за наука в бюджета за догодина."Има достатъчно пари за наука, както по линия на националния бюджет, така и по линия на европейските фондове", каза Горанов. Според него обаче със средствата не трябва да се финансират структури и научни звена, а проекти, обвързани с нуждите на държавата или с необходимостта на бизнеса."Аз не приемам срещу мен да се изправи някой, който да каже "Аз съм професор или старши научен сътрудник и трябва да получавам еди-колко-си", подчерта Горанов. По думите му стотици милиони са средствата за наука в европейските фондове и във Фонд "Научни изследвания", както и повече средства за наука са предвидени в бюджета за следващата година . "Но аз не приемам, че трябва да имаме административна наука. Отдавна ми се губи връзката между фундаменталната наука и бизнеса и нейната добавена стойност за обществото. Няма самоцелна наука. Тя трябва да бъде свързана с бизнеса по начин, по който бизнесът да инвестира в нея", заяви Горанов.Той посочи за пример Европа и САЩ, където частните разходи дават големия дял от разходите за наука, от брутния вътрешен продукт е само определен процент. "Аз нямам нищо против когато видим нещо добро, да инвестираме в него целево. Такъв беше случаят с циклотрона на БАН, там е около 10 милиона лева общата инвестиция", каза финансовият министър.Той обаче подчерта, че не бива да се дава целева издръжка на институти, не всеки от които има претенции да създава продукт. "Трябва колегите, които имат претенции, че създават продукт, да не са си самодостатъчни в разбирането колко са важни за обществото, а да положат малко повече усилие", каза Горанов и добави, че съществуват имена на институти в БАН, които хората изобщо не са и чували, които нямат "никаква връзка с реалността".


description: Построен по случай шейсетгодишнината от края на войната през 2005 г., огромният открит комплекс показва укрепленията на Източния фронт, известни като "Линия Сталин". Но мнозина се смущават от безкритичното величаене на диктатора.

title: Фотогалерия: Истински експлозии и селфита със Сталин в музей в Беларус

maintext:
1/12 снимки в галерията Възстановка на битки от Втората световна война с пироефекти, съветски оръжия и селфита със свалени паметници на Йосиф Сталин - това привлича посетителите в открития комплекс "Линия Сталин" на 30 километра от беларуската столица Минск, разказва "Ройтерс".
Фотограф: Vasily Fedosenko


title: Мачът на Кубрат Пулев в София ще е за титла на WBC

maintext:
Двубоят на Пулев е насрочен за 3 декември
Двубоят на Кубрат Пулев със Самюел Питър ще бъде за титла на Световния боксов съвет (WBC), обяви българският мениджър на нигериеца - Ивайло Гоцев.Победителят от двубоя най-вероятно ще стане и основен претендент за пояса на световния шампион Антъни Джошуа във версия Международна боксова федерация (IBF).Двамата боксьори ще се изправят на ринга в "Арена Армеец" на 3 декември, а битката ще е първа в професионалната кариера на българина пред родна публика.Билетите за дългоочаквания мач ще струват между 30 и 150 лева, пък твърди "7 дни спорт". Те ще бъдат пуснати в продажба на 4 ноември (петък) в мрежата на Eventim.


description: "Дневник" разказва на живо за преброяването щат по щат и реакциите на политици, борси и медии:

title: На живо: Драматични избори за президент на САЩ, Тръмп води

maintext:
Привърженици на Клинтън са шокирани от изключтелно осоправите избори.
NBC News. Инициативата, известна като Поправка 69 (Amendment 69) щеше да извърши една от най-драматичните реформи в здравеопазването в САЩ. Проектът бе да се увеличи подоходният данък с 10% и в първата година да се съберат 25 млрд. долара за програмата, която рязко да намали броя на здравно неосигурените. Но избирателите решиха, че вдигането на данъка ще повлияе лошо на икономиката.
FOX за Северна Каролина, това означава, че в този час Доналд Тръмп минава над прага от 200 гласа в Избирателната колегия при нужни за победа 270 гласа.
32 871 067 срещу
31 573 457 гласа. Преднината на републиканския кандидат наближава 1.5 милиона гласа. (данните са на CNN)
Симпатизанти на Тръмп в Университета на Сидни в Австралия ликуват при новините, че той води в надпреварата за Белия дом.
Reuters/Ipsos от допитване сред вече гласувалите. Преди години демогратите бяха достигнали до 28% от гласувалите.
WTI е надолу с 2.6% до $43.82. Брокерите не отлепят погледи от телевизионинте екрани.
(прогноза)Колорадо отхвърли плана за, сочат прогнози наДоналд Тръмп със сигурност печели щата с 15 гласа, обявиха и CNN, ABC, NBC, CBS.Очаквано, Калифорния гласува за Хилъри Клинтън и ще донесе 55 гласа, прогнозира CNN. За демократите най-вероятно са гласували и на Хаваите (4 гласа). Айдахо (4) отива при Тръмп. Това временно поставя Клинтън на първо място със 190 гласа, но тя изглежда губи щати, където демократите очакваха гарантирана победа.- Флорида с нейните ценни 29 гласа отива при Тръмп, прогнозира "Асошиейтед прес". Ако крайният резултат потвърди това, както и изчисленията наСеверна Каролина (15 гласа) ще отчете победа на републиканците, прогнозира телевизия FOX.Шок за демократите в Уисконсин - Тръмп води с 48.6% от гласовете в щат, който не е избирал президент републиканец от десетилетия.Победа за Клинтън във Вирджиния (9 гласа), прогнозира CNN. Монтана най-вероятно отива при Тръмп.Мексиканското песо е в свободно падане - обезценяването достигна 11.5%, американският петрол поевтиня с 4% до 43.17 долара за барел.Колорадо (9 гласа) отива при Клинтън, прогнозира NBC.Голяма награда за Тръмп - печели Охайо (18 гласа), според прогноза на CNN с 53.3% срещу 42.3% от гласовете. Мичиган, Флорида, Уисконсин, Аризона, Северна Каролина, Джорджия, Ню Хемпшир изглежда отиват за Тръмп, докато Клинтън води в Колорадо, Ню Хемпшир, Айова, Пенсилвания.Тръмп получава Мисури (10 гласа), а Хилъри - Ню Мексико (9), обяви CNN.Към този час Тръмп е събралот гласовете, а Клинтън -от всички гласове. В абсолютни измерения това саАмериканските телевизии коментират, че повечето социологически агенциитолкова оспорвано състезание за Белия дом.На много места прогнозите за резултатите от изборите за президент се правят при преброени 20-25%. В някои щати обаче преднината на Тръмп достига 7 пункта. В Джорджия при 45% преброени гласове републиканецът има размазваща преднина от 54 срещу 39 процента.с повече от 2% спрямо японската йена при новините за силно представяне на Тръмп в оспорвани щати като Флорида, Вирджиния и Охайо, които може да решат кой да влезе в Белия дом.Клинтън печели Кънектикът, Луизиана отива при Тръмп, сочи прогноза на CNN. Това прави съотношението при гласовете 136:104 в полза на Тръмп.Кампанията на Клинтън е стигнала директно до повече от избирателите - 25% казват, ме с тях е разговарял някой от активистите на демократите. Хората на Тръмп са достигнали до 17% от избирателите, сочат данни нас 2% на фона на новини, сочещи стабилна преднина за Тръмп. Търговията със сорта "Брент" започнна необичайон рано в 3 часа българско време и цените паднаха с повече от 2% до 45.11 долара за барел. Цената на американския лек петролДемократите НЕ УСПЯХА да си върнат контрола над Камарата на представителите, където от 6 години има републиканско мнозинство и ще е много трудно да спечелят Сената, сочат прогнозите на ABC, NBC и CNN. Досега са обявени победителите в 16 от състезанията за Сенат (общо 34) и демократите са спечелили от републиканците едно ново място, но останалите са твърде оспорвани, за да бъдат обявени победители.Мексиканското песо преживява тежка криза - към този момент националната валута на страната се обезцени с 8.5%До последния глас няма да е ясно кой е победител в Охайо, Флорида, Северна Каролина, Пенсилвания, Ню Хемпшир и Вирджиния.Доналд Тръмп има лека преднина в оспорваните щати в източните, централните и южните оспорвани щати.Гласуването приключи в над две трети от 50-те щата и резултатите са изключително оспорвани в ключови за победата щати като Флорида, Вирджиния и Охайо.


title: Катар победи Русия в контрола с четири дузпи (видео)

maintext:
Русия записа една победа, едно равенство и две загуби в първите четири мача, откакто Станислав Черчесов пое селекционерския пост
Руският национален отбор по футбол допусна втора поредна загуба в контролите по пътя към световното първенство през 2018 г. "Сборная" отстъпи с 1:2 срещу Катар в двубой между домакините на следващите два мондиала, в който бяха отсъдени цели четири дузпи.Приятелската среща се игра в Доха, а резултат беше открит от гостите още в петата минута. Александър Самедов се разписа от дузпа, отсъдена за нарушение в наказателното поле срещу Дмитрий Комбарев.В 29-ата минута и домакините получиха наказателен удар, но Ибрахим Маджид го пропиля след неточен изстрел. Само пет минути по-късно обаче беше отсъдена втора дузпа за Катар и този път Буалем Хухи не пропусна да изравни.В 72-ата минута влезлият като резерва Карим Будиаф изведе катарците напред, след като се измъкна на първа греда и засече с глава центриране от корнер.Три минути преди края на редовното време Русия имаше отлична възможност да изравни, но Александър Кокорин пропусна четвъртата отсъдена дузпа в мача, на който главен съдия беше румънецът Кристиан Балай."Дадохме твърди много шансове на нашите опоненти. Дисциплината ни не беше на нивото, на което трябва да бъде. Нямаме никакви извинения. Надявам се, че ще успеем да се поучим от грешките си в бъдеще", каза Черчесов след мача.Двубоят с Катар беше четвъртият, откакто Черчесов смени Леонид Слуцкий начело на националния отбор. Той дебютира с нулево равенство с Турция, последва минимален успех с 1:0 срещу Гана, а предишната контрола беше загубена с 3:4 от Коста Рика.


description: "Не съм дал подкрепата си за нито един от участниците в балотажа и смятам за почтено всеки да изказва собственото си мнение, а не да спекулира с чуждото", заяви кандидатът на Реформаторите за президент.

title: Трайчо Трайков: Не съм се съгласил да дам подкрепата си за кандидата на ГЕРБ

maintext:
Трайчо Трайков
Фотограф: Цветелина Белутова
Кандидатът на Реформаторския блок за президент Трайчо Трайков заяви, че не е заявявал подкрепа за Цецка Цачева на балотажа.
По-рано днес лидерът на СДС
Цецка Цачева на балотажа за държавен глава. Лукарски заяви, че това е решено на среща на лидерите на блока, на която е присъствал и Трайчо Трайков, а са липсвали само представителите на ДСБ.
"С изненада научих за изявлението на г-н Лукарски, че съм се съгласил да дам подкрепа за кандидата на партия ГЕРБ", написа в профила си във "Фейсбук" Трайков.
"Искам ясно да заявя, че не съм дал подкрепата си за нито един от участниците в балотажа и смятам за почтено всеки да изказва собственото си мнение, а не да спекулира с чуждото", каза той.


description: Петима членове на съдийската колегия поискаха органът да изрази становище, в което да обяви за недопустимо публично разпространените от главния прокурор "непълни и неверни данни за дейността на наказателните отделения на Софийския районен съд и Софийския градски съд".

title: Членове на съдийската колегия: Недопустимо е Цацаров да изнася неверни данни за съда

maintext:
Сотир Цацаров
Фотограф: Анелия Николова
изрази становище, в което да обяви за недопустимо публично разпространените от главния прокурор "непълни и неверни данни за дейността на наказателните отделения на Софийския районен съд и Софийския градски съд".
Петима членове на съдийската колегия поискаха органът даЗад искането стоят Галина Карагьозова, Калин Калпакчиев, Камен Иванов, Соня Найденова и Юлия Ковачева. А поводът е предоставената от прокуратурата чрез прессъобщение справка за забавени дела в двете софийски съдилища. Впоследствие от градския съд уличиха държавното обвинение в лъжа и опровергаха данните. Последва размяна на писма между градския прокурор на София Емилия Русинова и председателят на градския съд Калоян Топалов.на Софийския градски и Софийския районен съд. Същевременно, когато председателят на СГС публично опроверга верността на част от разпространената информация, главният прокурор се скри зад своите подчинени и не поднесе публично извинение", пишат предложителите.Те призовават съдийската колегия недвусмислено да даде оценка за неприемливостта на действията на главния прокурор. "На първо място,Такива правомощия имаИВСС, председателите на съдилищата и горестоящият съд в рамките на инстанционния контрол. На второ място, публичното разпространение на невярна информация с цел дискредитиране на съда разрушава доверието в съда, а това е недопустимо в правовата държава. Главният прокурор следва да извършва проверки за срочността и продължителността на досъдебните производства, както и да анализира поведението на прокуратурата в съдебната фаза, включително чрез запознаване и обсъждане на практиката на съдилищата. Не ни е известно прокуратурата да е изготвила и представила анализи за продължителността и ефективността на досъдебното производство", пишат в предложението си петимата членове.Те припомнят, че събитията се случват в момент, когато се провежда мисия на Службата за подкрепа на структурните реформи на Европейската комисия и се очакват важни доклади за независимостта и ефективността на българската прокуратура.или изобщо да води такива разследвания. В същото време, търсейки удобен виновник за своите неуспехи, събира данни за продължителността на съдебните производства и без да ги провери за вярност и пълнота ги разпространява, с което постига дискредитиране на българския съд. В краткосрочен план се цели фабрикуване на "мотиви" за промяна в специалната подсъдност на СГС", пишат още членовете на съвета.Според тях е недопустима главният прокурор да води битка срещу съда.Затова и членовете на колегията предлагат поведението на Цацаров да бъде обявено за недопустимо. На последното заседание на пленума главният прокурор не се появи. Въпросът вероятно ще бъде обсъден на заседанието на колегията във вторник.


description: "Аз оставям на колегите от Патриотичния фронт, от Реформаторския блок, те да поемат отговорност и да взимат решения", заяви премиерът след края на КСНС при президента Росен Плевнелиев.

title: Борисов: Мога да съм премиер само с мандат на ГЕРБ

maintext:
Премиерът Борисов и президентът Плевнелиев преди началото на КСНС
Фотограф: Георги Кожухаров
"Аз мога да съм премиер само когато съм с мандата на ГЕРБ и когато ГЕРБ е спечелил избори." Това заяви министър-председателят Бойко Борисов след края на извънредния Консултативен съвет по национална сигурност при президента Росен Плевнелиев. Борисов прехвърли отговорността за евентуално съставяне на правителство в рамките на това Народно събрание на Реформаторския блок и Патриотичния фронт – парламентарните сили, които до момента дадоха заявка, че биха съставили кабинет."Аз оставям на колегите от Патриотичния фронт, от Реформаторския блок, те да поемат отговорност и да взимат решения", заяви Борисов. Премиерът каза още, че "който иска да направи мандат в този парламент, трябва да си посочи премиера, министрите и да си носи отговорността". Той припомни, че при съставянето на втория му кабинет от фронта отказаха да участват в коалицията, но дадоха заявка, че ще подкрепят правителството.Борисов изтъкна и липсата на новоизбрания президент Румен Радев на съвета. Макар присъствието на бъдещия държавен глава да не е задължително, той бе поканен от президента Плевнелиев, но отказа да участва в извънредния съвет. "Оттук нататък за съжаление моралният - и не само морален победител от изборите, го нямаше днес, защото той трябваше да излезе и да каже пред народа", заяви Борисов.Той припомни и резултата от референдума за промяна на изборната система, като отново заяви, че ГЕРБ ще подкрепят резултатите от допитването. Упрекна обаче противниците си, че не са участвали в кампанията преди референдума, а са започнали да го оспорват при свършен факт.


description: Продажбите на iPhone и други американски стоки може да пострадат, ако Тръмп последва "наивния си план" за въведе високи мита срещу Китай.

title: Китай предупреди Тръмп, че може да спре да купува стоки от САЩ

maintext: Властите в Пекин произведоха първия си предупредителет изстрел срещу заплахите на Доналд Тръмп да въведе високи мита срещу много стоки Made in China, заради което може да избухне търговска война.Продажбите на iPhone и други американски стоки може да пострадат, ако Тръмп последва "наивния си план" за въведе високи мита срещу Китай, написа в редакционен коментар подкрепяният от държавата вестник Global Times. По време на кампанията си за Белия дом той обещаваше да въведе 45% мита за всички китайски стоки, но така и не обясни как това ще се случи в действителност.Китайският износ за САЩ е 386 млрд. долара, а вносът – 158 млрд. долара и вестникът предупреждава американците да не се отнасят "детински" към подобен стокооборот от 544 млрд. долара. "Тръмп идва с опит на бизнесмен. Не вярваме, че ще се отнася толкова детински към китайско-американските отношения".Сега Пекин предупреждава за ответни мерки. "Поръчки за Boeing може да бъдат заменени с такива за Airbus. Продажбите на американски коли и смартфони iPhone може да пострадат, вносът на американска соя и царевица може да бъде прекратен. Китай може също така да ограничи броя на китайските студенти в САЩ", изброява статията в Global Times.Изданието допълва, че не вярва Тръмп да изпълни заканите си, защото те са "само предизборна реторика". По закон президентът дори няма такава власт – той може да наложи мита не по-високи от 15% върху всички вносни стоки за срок до 150 дни.От Global Times посочват и прецедент – 35% мито за китайските автомобилни гуми, наложено през 2009г., на което Пекин отвърна с мита за американски автомобилни части и пилешко месо. "И Китай, и САЩ изгубиха от този спор. След това администрацията на Барак Обама не е започвала търговска война с Китай. Ако Тръмп наложи 45% мита, китайско-американската търговия ще бъде парализирана", пише още изданието, определяно от "Ройтерс като националистическо.В коментара тезата е че "това е сценарий, раздухан от някои медии като капан за новия президент". "Той ще бъде осъждан заради своята безотговорност, пренебрежение и некомпетентност и ще носи отговорността за всички последици."Американско-китайските отношения бяха обсъдени в неделя в първия телефонен разговор между Доналд Тръмп и президента Си Цзинпин. По време на разговора двамата лидери подчертаха взаимното си уважение, а новоизбраният американски президент изтъкна, че е убеден в едни от най-силните лични отношения между двамата лидери, за да продължат двете страни да просперират", се казва в официалното съобщение на екипа на Тръмп за поемане на властта.Сътрудничеството е единственият възможен избор между двете икономики – най-голямата развита и най-голямата развиваща се в света, заявил Цзинпин според държавната китайска телевизия CCTV. Двамата са се разбрали да поддържат активна обмяна на мнение и скоро да се срещнат, допълва медията.Китай изпраща сигнали, че ще подкрепи планове за регионална търговска интеграция в опит да привлече симпатизанти за Азиатско-техоокеанската зона за свободна търговия на срещата на върха в Перу по-късно този месец. Тръмп вече обяви, че няма бъдеще подписаното от президента Барак Обама, но още невлязло в сила Тихоокеанско партньорство за свободна търговия (TPP), за което се смяташе, че е събрало страни от района в блок за удържане на китайски икономически възход.Според "Файненшъл таймс" екипът на Тръмп е успокоил тона и опитва да разсее опасенията от търговска война с Китай, от която може да пострада цялата световна икономика. Уилбър Рос, съветник на избрания президент и инвеститор от Ню Йорк, обяснява, че заплахата за 45% мито е само тактика за преговори, която медиите не са разбрали правилно. Такава ставка ще зависи от подпомагането, което Пекин извърршва на китайската валута – смята се, че юанът е подценен с 45%, допълва Рос. МВФ обаче обяви, че обменната стойност на юана е коректна, а намесата на властите на валутните пазари имат за цел да забавят предизвиканото от пазарите обезценяване.Това не означава, че Тръмп няма да поддържа твърда позиция в преговорите с китайците, прогнозира лондонското издание. Той е заявявал, че ще накара своя министър на финансите в първите 100 дни да обяви Китай за валутен манипулатор, което ще е предизвикателство към Пекин. Като жест подобен ход е по-скоро символичен, но ще предизвика незабавна реакция от Китай.


title: Тръмп, Путин и анти-американизмът

maintext:
американски политик, сенатор от Републиканската партия, избран от щата Кентъки)
Съавторът на статията Стивън Холмс е професор по право в Нюйоркския университет. Преподавал е политически науки и право в университетите Харвард (1979-1985), Чикагския университет (1985-1997) и Принстън (1997-2000). Главен редактор е на списание "East European Constitutional Review" (1993-2003). Той е автор на книгите: Бенжамен Констан и създаването на модерния либерализъм, 1984; Анатомия на антилиберализма, 1993; Теория на либералната демокрация: желания и ограничения, 1995, Мантията на матадора: американският безразсъден отговор на тероризма, 2007. Заедно с Иван Кръстев подготвят книга, посветена на политическите процеси в Русия. Сп. "Форин полиси", foreignpolicy.com
Дневник" публикува текста на Иван Кръстев и Стивън Холмс от портал "Култура" Има американски президенти, които следват външнополитически доктрини. Други предпочитат да се доверят на инстинкта си. Но малцина от тях превръщат инстинкта си в своя външнополитическа доктрина. Доналд Тръмп изглежда, че принадлежи точно към този последен и най-рядък вид. Той представлява изключително предизвикателство за всеки, който се опитва да си представи как инстинктите и нагласите могат да бъдат превърнати в действени политики – за добро или лошо.Най-неотложното и вероятно най-непреодолимото такова предизвикателство е Русия. Съществува повърхностното допускане, че перспективата е за разведряване и мирно съществуване между Съединените щати и Русия. Ала това допускане се нуждае от спешна преоценка.Очертаването на последователна политика към Русия въз основа на смесицата от ключови фрази и провокативни изречения, изказани от новоизбрания президент Тръмп в хода на предизборната кампания, не е лесна задача – затова по-правилната отправна точка изглежда е да бъдат очертани вероятните мотиви, скрити зад хвалебствените думи на Тръмп за Владимир Путин, изказани в хода на кампанията въпреки несъгласието на съветниците и на собствения му вицепрезидент. Някои запознати с Америка кремълски наблюдатели виждат в ексцентричните проруски изказвания на Тръмп по-скоро дипломатически гамбит, отколкото зародиш на външна политика. Мнозина демократи, от своя страна, сякаш са склонни да допуснат, че причината за уважителното отношение на Тръмп към руския президент са скрити финансови машинации и може би дори компромати, притежавани от Кремъл.Но "умилкването" на Тръмп към Путин, ако използваме пренебрежителния израз на сенатор Джон Маккейн, може да бъде разбрано в контекста на опита на Тръмп да привлече разочарованите американските избиратели. Това му помогна да се представи като бунтовен лидер, а изборите – като истинска революция. Преди всичко този негов подход е драматична илюстрация на желанието му да скъса радикално отношенията с целия установен елит на Вашингтон – и републикански, и демократически. За да привлече своите разочаровани от политиката избиратели, той трябваше да им внуши, че няма нищо общо с инсайдерите във Вашингтон, от които те се чувстват предадени. И той извърши това като се разграничи от почти всички основни външнополитически позиции на номинално неговата собствена партия, включително и от мнението, че Русия е една от основните заплахи за националната сигурност на САЩ. Все пак точно Мит Ромни, като кандидат за президент от Републиканската партия през 2012 г., описа Русия като геополитически враг № 1 на Америка.Възможно е наред с това Тръмп да се опитваше да се позове на своята легендарна репутация като човек на сделките. Като превърне Путин от противник в партньор, вероятно Тръмп се надяваше да утвърди глобалната сила на Америка, стоейки си у дома и без да изпраща американски войски в чужбина. А на подсъзнателно равнище, кандидатът Тръмп се възползва и от смътната представа на своя електорат за Путин като "белия християнин, който воюва с кафявите мюсюлмани."Несъмнено, очертаването на изказаната с оглед на изборите позиция на кандидат-президента Тръмп е само първата стъпка за разбиране на възможната политика към Русия на неговата администрация. Има ходове, които са лесно предсказуеми. Вероятно санкциите ще бъдат облекчени. Анексията на Крим е възможно да бъде неофициално, но не и формално приета. Сътрудничество в борбата с Ислямска държава несъмнено ще се активизира, макар че острите забележки към исляма ще бъдат по-лесни за Тръмп, отколкото за Путин, имайки предвид голямото мюсюлманско население на Руската федерация. Ала какво ще видим, ако се опитаме да погледнем отвъд тези конкретни въпроси и през мъглата на един аматьорски и нервен преход в администрацията? Съществува ли далечна стратегия, която да стои в основата на политиката на администрацията на Тръмп към Русия?Фразата на Тръмп "Америка на първо място" е повече лозунг, отколкото доктрина. Изумителното в нея като предвестник на външната политика на новата администрация е, че тя успява да съчетае завоя към неангажираност и изолационизъм с твърдението, че Америка отново ще започне да "печели" глобалното съревнование с нулев резултат. Ако може да се опише персонално, новоизбраният президент Тръмп сякаш се опитва да бракосъчетае утопията на Ранд Пол (за отдръпването на Америка с утопията на Дик Чейни за едностранчивата Америка über Alles. Но дали е възможно този брак между непримирими противоречия да бъде изконсумиран?За да успеем да разберем нещо от този двулик като Янус подход, ще бъде от полза да проследим колко близко Тръмп следва позицията на Путин по международните въпроси. Тръмп се опитва да сближи тези противоречия, като противопоставя самоувереното лидерство на Путин не само на пасивността на Обама, но и на характерната за ястребите привързаност на Хилъри Клинтън към външните намеси. Без да се задълбочава над справките на Държавния департамент, Тръмп интуитивно усеща – според нас, оправдано – че Путин не трябва да бъде разглеждан като неосъветски империалист, а като обсаден лидер, чийто кървави набези извън границите на Русия, макар и рисковани, са в основата си защитни. Тръмп съзнава, че геополитическите авантюри на Путин са продиктувани от трайната му тревога от слабостта на собствената му страна и от готовността на Вашингтон да подкрепи смяна на режима в чужбина. Същата културна чувствителност, която позволи на Тръмп да се възползва от гнева на пропадащите бели американци, може да обясни и разбирането му за Путин, чиято някога могъща страна днес е лишена от мека сила – с неконкурентоспособна икономика, спадащ жизнен стандарт, субсидиран от петродолари, със застаряващо и намаляващо население.Външната политика на Путин е белязана от един вид агресивен изолационизъм. Водещите му принципи са отдръпването от международната система, символизирано от скорошното оттегляне на Москва от Римския статут от 2000 г., с който беше създаден Международния наказателен съд, и укрепването на представата за Русия като световна сила, символизирано от руската военна флотилия, участваща в обсадата на Алепо. А това са водещите принципи, залегнали в основата и на парадоксалния подход към американската мощ на Тръмп, които той възприе воден от инстинктите, а не от експертите си.С оглед на тази близост първите разговори на Тръмп с Москва ще бъдат много по-различни от злополучното "рестартиране" на Обама. Тръмп не предлага на Путин просто сътрудничество по редица въпроси, по които интересите на двете страни съвпадат. Той му предлага споделен наратив за това какво се е объркало в света в епохата след Студената война. Поне вербално, той ще се възползва от възможността за създаване на реакционен алианс срещу космополитния либерализъм и безродния глобализъм, които подкопават националния суверенитет, накъдето и да погледне човек.Но за съжаление споделената антипатия към либералния интернационализъм, подпечатан от звъна на шампанско в Кремъл, не може да гарантира нито взаимно сътрудничество, нито дори мирното съществуване. На повърхността често повтаряното от Тръмп твърдение, че американските съюзници мамят САЩ – резултат от дребнавото схващане, че всеки трябва да си плаща за услугите – показателно за отношението на Тръмп към алиансите като цяло и особено към описаното от него като отживяло НАТО, вероятно звучи като музика в ушите на Путин. Но ако се вгледаме по-внимателно в политическото земетресение, случило се на 8 ноември, ще разберем защо споделеният антилиберализъм не може да помогне за намаляване на напрежението между Русия и САЩ.На първо място, популисткият бунт, които току-що помете установения американски политически елит, е отражение на точно този вид провокирана от недоволството нестабилност, от която Москва се опасява най-много. Ревностен противник на смяната на режима, Путин подкрепя популистките бунтове в различни европейски страни, не за да измести управляващите партии, а за да разклати единството и стабилността на Европейския съюз. По същия начин една хипотетична скрита намеса на Русия в президентската кампания в Америка, по-скоро е била насочена към отслабването на Клинтън преди да поеме президентството, както и към дискредитиране на американския политически модел като цяло, а не в полза на избирането на Тръмп. Нищо не може да изнерви Кремъл повече от една нова вълна от оранжеви революции. Фактът, че този път те биха били антилиберални, а не либерални, е малка и недостатъчна утеха. Да допуснем, че Тръмп е искрен, когато обещава на Путин ненамеса във вътрешната политика на други страни. Ала неговите вдъхновени подражатели лесно могат да се превърнат във вътрешна заплаха за управляващите елити по целия свят. И докато Путин има всички основания да бъде радостен от подигравателното отношение на Тръмп към НАТО, със сигурност той не е толкова ентусиазиран от настояването на Тръмп всички съюзници на САЩ да увеличат военния си бюджет до обещаните 2%. Уплашени от заплахата на изпечения в сделките бизнесмен, че в противен случай ще бъдат изоставени, кръшкачите в НАТО е много вероятно да се съобразят с препоръката.Второ, изборите в САЩ нанесоха смъртоносен удар на господстващия наратив, целящ да легитимира режима на Путин, въпреки влошаващата се икономическа ситуация в Русия. Според този разказ всички проблеми на Русия са резултат от глобалната либерална конспирация, ръководена от САЩ, чиято цел е да унижи Русия и да не допусне тя да заеме полагащото й се място в света. Но след тези избори, отразявани по 24 часа и седем дни в седмицата от руските държавни медии, кандидатът, често описван като "марионетката на Путин", беше избран за президент от американския народ. Степента, до която този демократичен резултат саботира формулата за легитимност на Путин, може да се илюстрира с коментарите на водещи руски националисти. В поредица от туитове след изборите Александър Дугин заяви, че с "антиамериканизма е свършено".И това е така не защото той е бил погрешен, а точно по обратната причина. Това е така, защото самите американци започнаха революция тъкмо срещу този аспект на САЩ, който всички ние мразихме. В момента европейските управляващи елити, както и една част от руския елит, който все още е либерален, не могат да бъдат обвинявани в прекален проамериканизъм. Отсега нататък той може да бъде обвиняван за това, което е: корумпирана, развратена и алчна банда от банкери и рушители на култури, традиции и идентичност.Но краят на антиамериканизма, преждевременно оповестен от руските националисти, обещава да постави началото на дестабилизацията на самата Русия. Основен източник на легитимност на Путин след неговото завръщане като президент през 2012 г. беше постоянно повтаряното обвинение, че САЩ е лицемерна суперсила, която публично проповядва универсални ценности, но тайно преследва тесния си национален интерес. Възприетият от Тръмп лозунг "Америка на първо място", независимо от практическата му стойност, прави безсмислени постоянно повтаряните от Путин критики за непоправимото американско лицемерие.На по-прагматично равнище изборът на Тръмп задължава Путин да признае хаоса, който сам пося в Сирия и Източна Украйна. Може да се каже, че противопоставянето на САЩ е един от основните мотиви за намесата на Путин и в двете страни, което беше оправдано пред руската общественост до голяма степен като размахване на пръст на Америка, за да бъде доказана нейната слабост и лицемерие и за да се даде урок, че Русия не може да бъде пренебрегвана. Но изразената от новоизбрания американски президент готовност да предложи на Путин широко пространство за маневриране и на двете места значително намалява вътрешнополитическата значимост на двете нашествия като източници на национална гордост. И по този въпрос прегръдката на Тръмп с Путин скоро може да се окаже целувка на смъртта.Трето, укрепването на тежестта на Русия на международната сцена, преследвана от Путин, се дължеше до голяма степен на поведения от него бунт срещу ръководената от Америка глобализация. Без съмнение тази представа загуби значимост след ексцентричния аргумент на Тръмп, че глобализацията е конспирация не на, а срещу Съединените щати. Но още по-важната промяна е, че безспорният лидер на деглобализиращия се свят, най-видимият в световен мащаб контрареволюционер срещу либералния интернационализъм, скоро ще бъде президент на Съединените щати – личност, несъразмерно по-могъща и достойна за подражание от президента на Русия. Нескритият ентусиазъм, с който европейските антиелитни популисти посрещнаха победата на Тръмп се дължи на факта, че той е много по-убедителен като бунтовен популист, за разлика от Путин, който доминира устойчивата на избори руска държава в продължение на почти две десетилетия. Възможна парадоксална последица от възхода на популистките настроения срещу Европейския съюз може дори да бъде включването на Тръмп в нов трансатлантически алианс от популистки демокрации, основани на нов набор от нелиберални "споделени ценности."Икономическите трудности на Русия означават, че за да постигне облекчаване на западните санкции Путин може да се впусне с новия американски президент в романс в стил Берлускони. Но меденият месец едва ли ще продължи дълго, защото икономическите трудности на Русия задължават правителството да продължи да търси врагове, чужди и вътрешни. Много е вероятно Тръмп също да започне да преувеличава ролята на вътрешните и външните врагове, в отговор на критиките у дома и на неизбежните неуспехи.Вероятността за такова успоредно търсене на врагове от страна на двама агресивни изолационисти обяснява защо мекото отношение на Тръмп към Путин от периода на кампанията не обещава на света да стане по-сигурно или по-малко напрегнато място. В геометрията успоредните прави никога не се пресичат, но в геополитиката те могат да се сблъскат остро с катастрофални последици. Нещата допълнително се влошават от факта, че основата на взаимното разбиране, което позволяваше на Москва и Вашингтон да управляват остри кризи по време на Студената война, днес напълно отсъства. Макар Тръмп вероятно да успее да намали видимата враждебност между Белия дом и Кремъл, на него ще му бъде много по-трудно да възстанови споделените виждания на двете страни как действа светът. Високопоставени представители от обкръжението на Путин неведнъж са прибягвали до безразсъдни приказки за ядрено изнудване, но в новата ситуация на западните лидери ще им бъде изключително трудно да запазят хладнокръвие в извънредна ситуация с висок залог. Също толкова тревожно е липсата на спокойни външнополитически умове в обкръжението на Тръмп, както и навикът на Тръмп да прави импровизирани коментари, независимо дали в туитове или на публични срещи, а това може да накара Русия да подцени опасността от враждебен отговор на Америка на нови нашествия, например в балтийските държави.Може да се твърди, че Тръмп спечели президентските избори като изгори всички мостовете с утвърдения елит на Републиканската партия в областта на външната политика и националната сигурност, но управлението ще изисква някои от тези мостове да бъдат възстановени. Как това ще стане, на практика предстои да видим. Но едно е сигурно: инстинктивното нежелание за външни авантюри няма да бъде достатъчно, за да запази страната сигурна. Двама горделиви и докачливи лидери със сходни светогледи, които имат по-голяма едностранна власт, отколкото е разумно да бъде поверена на една личност, след приятелска прелюдия лесно могат да предизвикат спирала от ескалиращи обиди и удари, а това би могло да изправи безпомощно наблюдаващия свят пред катастрофа, която никой не е желал.


title: Карлсен и Карякин излизат за първа победа в мача за световната титла (на живо)

maintext: Шампионът Магнус Карлсен и претендентът Сергей Карякин излизат в седмата партия от мача за световната титла по шах, който се играе в Ню Йорк.До момента нито един от двамата не успя да запише успех и след шест поредни ремита дваата са с равен резултат от по три точки.В двубоя трябва да се изиграят общо 12 партии, като победител е първият, събрал 6.5 точки. При равенство ще има тайбрек.Шампионът опитва да направи втора поредна успешна защита на световната титла. Той взе короната за първи път през 2013 г., когато победи Вишванатан Ананд. Година по-късно защити титлата си отново след триумф срещу индиеца.Карякин, който държи рекорда за най-млад състезател, получил титлата "гросмайстор" (12 години и 7 месеца), за пръв път се изправя в мач за шахматната корона


title: Още едно дело на антикорупционното звено се провали

maintext:
Фотограф: Надежда Чипева
Софийският апелативен съд (САС) оправда напълно съдията от Русе Николай Стефанов, за когото бе внесен обвинителен акт от антикорупционното звено на прокуратурата за поискан подкуп и опит да вземе част от него. Това се случва след като САС е отменил решението на долната съдебна инстанция , с което Стефанов бе осъден на тригодишна условна присъда и глоба от 3 хил. лв., съобщава " Правен свят ".Според обвинението магистратът е поискал подкупа - 1000 лв., от адвокат Свилен Стефанов, за да одобри споразумение между защитника и прокурор Христо Матев. С него клиентът на адвоата Стефанов - 17-годишният Мартин Маринов - се признава за виновен за грабеж на 32 лева, за което страните се споразумели за 2-годишна условна присъда с три години изпитателен срок.Другата част от обвинението беше, че съдията е опитал да вземе 500 лева от адвоката. Прокуратурата твърди още, че опитът на Стефанов да вземе парите е останал недовършен само по независещи от него причини - бил е арестуван от ДАНС точно в момента преди предаването на подкупа.Подсъдимият бе задържан в колата на адвокат Свилен Стефанов, който е носел белязани банкноти. От заседание на делото в Софийския градски съд (СГС) се разбра, че до даване на пари не се стига, тъй като Димитър Влахов, директор на дирекция "Вътрешна сигурност" на ДАНС, "изскача с разперени ръце пред колата и вика "Стой! ДАНС!". Задържането бе резултат на съвместна акция на специализираното звено към Софийската градска прокуратура за борба с корупцията и ДАНС.След действията на Влахов съдия Стефанов се досетил, че акцията е за негово задържане с подкуп, подкарал бързо колата, но впоследствие спрял и бил задържан. "Свилене, ти ме предаде! Кажи къде са парите", крещял съдията към адвоката, след като бил задържан. Белязаните пари били в джоба на панталона на адвоката и си останали там до края на операцията. Според апелативния съд това поведение на подсъдимия е обяснимо с притесненията, които е изпитал, още повече че срещу него е било водено разследване."Следва да се има предвид, че подсъдимият е изпитвал известни притеснения, тъй като срещу него реално е било водено досъдебно производство от прокуратурата завоалирано като такова срещу неизвестен извършител за кражба на строителни материали и след внезапния и с нищо непредизвикан опит да бъде задържан от цивилни лица, които са твърдели, че са от полицията, съвсем естествено е преценил, че е жертва на провокация и може да му бъдат подхвърлени в автомобила пари, които да са доказателства за платен подкуп", посочват апелативните съдии.Според тях крайният и единствен възможен извод при ареста на Стефанов е, че няма никакви негови действия, насочени към получаване на белязаните 500 лева. Съдът посочва, че няма доказателства, че подсъдимият е знаел дори за наличието на пари у свидетеля Стефанов, а само е предполагал.Втората съдебна инстанция не подкрепя изводите на СГС за приемане тезата на прокуратурата, тъй като била подкрепена от специалните разузнавателни средства (СРС), въпреки че доказателства имало и за защитната версия. Според САС неверните изводи на първата съдебна инстанция при преценка на доказателствата са довели до незаконосъобразен съдебен акт.Съставът на САС с председател Иво Вапцаров и членове - Стефан Илиев и Калинка Георгиева реши, че по делото не са събрани достатъчно доказателства за вината на съдия Стефанов.На първо място съдът приема, че на първата среща между подсъдимия съдия и адвокат Свилен Стефанов въобще не е провеждан разговор между двамата, в който Николай Стефанов да е искал 1 000 лева, както се твърди в обвинителния акт.След анализ на фактите по делото, втората съдебна инстанция стига го извода, че на първата среща между двамата не е искан подкуп.Според обвинението съдията се е запознавал с делото, докато е разглеждал друго, а след това говорил с адвокат Свилен Стефанов. САС подчертава обаче, че въпросното споразумение е постъпило в съда в 15.46 часа на 9 февруари 2015 г. и не е било носено, давано или преглеждано от съдия Стефанов. По същото време той е бил в друго заседание, което е приключило в 15.53 часа и 8 минути по-късно той е напуснал съдебната палата. След това говорил по телефона с адвоката, обадил се и на прокурор Матев, и на деловодителката, за да пита за внесените дела.Всичко това според САС доказва, че подсъдимият не е знаел за делото, следователно няма как да го е чел предварително, както се твърди в обвинителния акт.Първоинстанционният съд е приел, че подсъдимият е разбрал "по неустановен по делото начин" за внесеното споразумение, което според САС е в противоречие с принципа, че присъдата не може да почива на предположения, а наказание се налага само ако е безспорно доказано обвинението. Освен това прокуратурата трябва да докаже повдигнатото обвинение, а не подсъдимия - своята невиновност.Според САС ече Стефанов е поискал подкуп от 1 000 лв., за да одобри споразумение.Освен това съдът цитира и обясненията на подсъдимия, според които адвокатът е имал да му връща 500 лева. Съдия Стефанов пък обясни интереса за срещата си с адвоката с това, че той щял да му разказва какво говорели прокурорите за него във връзка с одобрявани споразумения. Отделно от това съдът се позовава и на съдебни определения във връзка с водено дело срещу адвоката Свилен Стефанов. Според САС те са показателни за поведението на основния свидетел и илюстрират, че той е заинтересован да злепостави съдията. Другият ключов според САС момент е при опита за приемане на 500-те лева, което според съда също не се е случило.За използваните СРС, апелативните съдии приемат, че в този записан разговор говори предимно свидетелят, а малкото думи на подсъдимия не се разбират, с изключение на звуци като "И" и "Тъй". Освен това думите на адвоката Свилен Стефанов, който е основен свидетел на обвинението били двусмислени, а в някои случаи и нелогични и от тях не може да се стигне до несъмнен извод, че между свидетеля и подсъдимия има договорка за плащане на подкуп.без да са налице необходимите предпоставки за това", се посочва в мотивите на САС.В записания разговор адвокат Стефанов говори за майката на момчето, от която трябва да получи пари и именно анализ на този запис беше мотивирал съдия Ралица Манолова от СГС да възприеме тезата на обвинението. Тя се позоваваше на наблюдението, че съдия Стефанов не го прекъснал, въпреки че по думите му, искал да разбере какво говорят прокурорите за него, а казал само: "И?".Адвокатът пък попитал: "За парите говорим, нали така? Тази вечер се прибира", на което съдията пак лаконично отвърнал: "Тъй". Свилен Стефанов продължил по темата: "жената даже и на мен не ми е платила. Вика: Ще ти изчистя и твоя хонорар, останалите сто и петдесет лева".Оправдателната присъда на Апелативния съд може да бъде протестирана пред Върховния касационен съд.


description: Плувците носеха защитни очила и шнорхели, докато плуваха 7 часа от Йордания до Израел в акция, целяща да привлече вниманието към екологичната катастрофа в Мъртво море.

title: Фотогалерия: Екоактивисти за пръв път преплуваха Мъртво море

maintext: 1/15 снимки в галерията Спортисти и екоактивисти преплуваха във вторник Мъртво море в първия подобен опит за прекосяване на езерото, което е толкова солено, че поглъщането на водата му води до тежки поражения на лигавиците и може да подейства като отравяне, ако не последва веднага медицинска помощ.


description: Красимир Каракачанов иска увеличение на минималната пенсия, тъй като над 1 милион души живеят под прага на бедсност.

title: Патриотите не били запознати с бюджета и заради това не го подкрепят

maintext:
Фотограф: Надежда Чипева
Патриотичният фронт няма да подкрепи бюджета за 2017 г., тъй като никой от ГЕРБ не им го представил. Това обяви пред Би Ти Ви лидерът на ВМРО Красимир Каракачанов, който беше и кандидат за президент на коалиция "Обединени патриоти".Първоначално председателят на бюджетната комисия в Народното събрание Менда Стоянова заяви, че бюджетът за следващата година ще бъде изтеглен заради искане на Патриотичния фронт минималната пенсия да бъде увеличена. След това обаче самата тя обяви, че от ГЕРБ са се отказали от това си намерение."Няма никакви прищевки от наша страна. Няма как да подкрепим този бюджет, тъй като никой не ни го е представил, даже не сме го обсъждали", заяви Каракачанов.Той все пак призна, че от Патриотичния фронт наистина искат увеличение на минималните пенсии. Според него за целта ще са нужни 830-840 млн. лв. Каракачанов подчерта, че това е повече от наложително, тъй като прагът на бедност в страната е 299 лв., а под този праг живеят над един милион пенсионери.Лидерът на ВМРО уточни, че няма нищо фатално в споровете за бюджета и изрази увереност, че той все пак ще бъде приет. "Просто трябва да го обсъдим с партньорите си", добави Каракачанов.


description: След като разбра за травмата, Венгер пожела футболистът веднага да се върне в Лондон, за да бъде лекуван от клубните медици.

title: Конфликтът между Венгер и щаба на Чили се задълбочава

maintext:
"Арсенал" официално поиска Санчес да се върне в Лондон за лечение.
Ръководството на националния отбор на Чили задълбочава конфликта си с наставника на "Арсенал" Арсен Венгер.Противно на желанията на французина, контузеният Алексис Санчес да остане извън игра в квалификацията срещу Уругвай, чилиецът поднови тренировки.Нападателят се контузи именно на тренировка и пропусна мача на националния си отбор срещу Колумбия, който завърши 0:0.След като разбра за травмата Венгер пожела футболистът веднага да се върне в Лондон, за да бъде лекуван от клубните медици. От Чили обаче не се съгласиха и настояха да включат Санчес в състава за предстоящата квалификация."Нашите медици трябва да видят какво е състоянието на Алексис. Ако е нещо сериозно, евентуална игра срещу Уругвай може да завърши трагично. Ако травмата се задълбочи, той може да остане извън игра 2-3 месеца. Случаят е още по-сложен, защото Санчес винаги е готов да играе, дори и да е контузен", заяви Венгер.


title: ЦСКА ще играе по полувреме с "Царско село" и македонци в събота

maintext:
Входът за мини срещите ще е свободен, обявиха червените
[LAP.bg]
Хоризонт. (Турново).
ЦСКА ще използва прекъсването на първенството заради мача на националния отбор и ще играе в приятелски турнир. Съперници на червените ще са "Царско село" и македонският "От "Българска армия" обявиха, че това ще е "блиц турнир", тъй като отборите ще играят всеки срещу всеки по едно полувреме.Мини мачовете ще са в събота в комплекса "Царско село". Програмата започва в 14.00 часа, когато ще играят "Хоризонт" и "Царско село". След това през час ЦСКА ще се изправи срещу домакина и македонците.Входът ще е свободен за посетители.


description: Концепцията "разпръснат хотел" (albergo diffuso) набира популярност в малко населени места в Италия. Необитаеми къщи се превръщат в хотели, туристите си купуват закуски в местната фурна, вечерят в селската кръчма и пазаруват в местните магазини, разказва британският "Гардиън".

title: Разпръснат хотел по италиански

maintext:
Бизнес моделът е възникнал преди 30-тина години в Сицилия, а сега завладява нови италиански провинции.
Фотограф: Eric Huybrechts [flickr (CC 2.0)]
Концепцията "разпръснат хотел" (albergo diffuso) набира популярност в малко населени места в Италия.Необитаеми къщи се превръщат в хотели, туристите си купуват закуски в местната фурна, вечерят в селската кръчма и пазаруват в местните магазини, разказва британският "Гардиън".Тоскана предлага много още неоткрити такива места. Фулвио Понзуоли е израснал в Семпрониано - селце на около 1000 години в южната част на региона. Той изоставя кариерата си в бизнеса през 2008 г., връща се у дома и открива новата възможност за инвестиция. Днес хотелът му Borgo di Sempronio предлага двойна стая за 85 евро на заможни туристи, които искат да се потопят в атмосферата на Тоскана.Моделът е разработен в североизточна Сицилия през 80-те години на 20 в. като възможност за развитие след земетресение. Не се строят нови сгради, не се съединяват стари, просто всичко си остава поне отвън такова, каквото е. Така хотелът се разпръсва - рецепцията може да е нагоре по улицата, закуската се сервира в средновековна сграда на бивш склад. Стаите също може да са в различни къщи, а банята и кухнята да са сбутани в ъглите и в таванските помещения.Разпръснатият хотел не разполага с ресторант, защото идеята е и останалите хора от селото също да се радват на посетители. Така кореняци и туристи ядат заедно местна храна, поливат я с местно вино и най-лошото, което може да се случи, е чужденецът да заеме масата на някой от постоянните клиенти.Регионалните власти се опитват да улеснят условията на този вид бизнес като облекчават издаването на лицензи на "разпръснатите хотели". В Пулия например това се прави от 2012 г. и вече няколко села работят по тази схема.Концепцията пасва на Италия, където почти всеки хълм е увенчан с многовековно селище - красиво, изпълнено с атмосфера и трагично ненаселено. Тя съвпада и с очакванията на туристите, които искат да се потопят в живота на място, да общуват с местните жители и да вкусят от храната им. Не на последно място старите сгради, вместо да запустяват и да се рушат, са обитавани и поддържани.


title: Ердоган заплаши ЕС, че ще отвори границите за мигранти

maintext: "Когато 50 000 хиляди мигранти застанаха на Капъкуле, на границата с Гърция, Европа вдигна голям шум – какво щяло да стане, ако портите се отворят. Чуйте ме, ако продължите, по същия начин, портите ще се отворят", обяви днес турският президент Реджеб Ердоган на среща със симпатизанти.Повод за изказването му беше приетата вчера от Европейския парламент резолюция за временно замразяване на преговорите за членство с Турция, като обоснова решението си с "несъразмерното" използване на репресивни мерки от турското правителство след опита за преврат. Евродепутатите предупредиха също, че връщане на смъртното наказание в Турция би довело до официално прекратяване на процеса на присъединяване на Анкара.В отговор, Ердоган подчерта, че не е в интерес на Европа да притисне Турция в ъгъла.Също днес Реджеп Ердоган заяви отново, че ще одобри връщане на смъртното наказание, ако парламентът гласува за това, пренебрегвайки предупрежденията на ЕС, че подобна мярка е несъвместима с присъединяване към съюза, предаде "Франс прес".В отговор на множество, скандиращо в Истанбул: "Ние искаме смъртно наказание", Ердоган каза: "Когато вие го искате, това безпокои тези господа. Какво казах? Че ще одобря това решение, ако то бъде прието от парламента".Веднага след осуетения опит за преврат на 15 юли президентът Ердоган спомена възможността за връщане на смъртното наказание, за да се ликвидира метежният "вирус" в държавата, с което предизвика възмущението на ЕС.Смъртното наказание бе премахнато в Турция през 2004 г. във връзка с кандидатурата на Анкара за влизане в ЕС и връщането му би довело да прекратяване на преговорите за членство.


title: Кевин Лав се развихри и постави рекорд в НБА (видео)

maintext: Кевин Лав постави рекорд по резултатност в НБА. Той вкара впечатляващите 34 точки още в първата четвърт в мача, в който "Кливланд кавалиърс" победи със 137:125 "Портланд".В похода си към историческото постижение Лав записа осем тройки.С това той постави рекорд за най-много точки в първата четвърт на мач в НБА. Върховото постижение за най-много точки в една част е 37 и се държи от Клей Томпсън и беше поставен преди близо две години.Това е поредното значимо постижение в НБА от началото на сезона. Наскоро Стеф Къри записа 13 тройки в един мач С 11-ата си победа от 13 мача през сезона "Кавалиърс" е начело в Източната конференция.


description: През 2014 г. Петър Курумбашев беше пети в листата на БСП за евродепутати, но левицата успя да спечели 4 мандата.

title: Петър Курумбашев сменя Илияна Йотова в Европейския парламент

maintext:
Петър Курумбашев при гласуването му на балотажа за президентските избори.
Фотограф: Юлия Лазарова
Петър Курумбашев ще наследи Илияна Йотова в Европейския парламент. Това се налага след победата на ген. Румен Радев на президентските избори. Негов вицепрезидент е именно Йотова.Тя беше избрана за евродепутат през 2014 г. от листата на БСП. Тогава Курумбашев беше на крачка също да спечели мандат в Европейския парламент, но се оказа най-големият губещ от казуса "15/15".15-ият тогава в листата на БСП Момчил Неков спечели рекорден брой преференции заради съвпадението между номера на партията в бюлетината и неговия пореден номер. По този начин Неков успя да измести дори водача в листата Сергей Станишев от първото място.БСП спечели 4 мандата, а Курумбашев беше пети в листата и не успя да се пребори за място в Европейския парламент.


description: Още една българка има шанс да се боксира за европейска титла утре - Деница Елисеева в категория до 57 кг. Тя излиза на ринга за полуфиналния си мач в 18.30 ч.

title: Три българки ще се боксират за европейско злато в София (обновена)

maintext:
Севда Асенова се класира за трети европейски финал в кариерата си
[LAP.bg]
"Много съм доволна от мача си. Мисля, че това ми беше най-хубавата среща на това първенство. Играла съм преди това един мач с рускинята и отново я победих. Сега бях по-отпусната в сравнение с първите две срещи тук, тъй като и в двете имах загуби от съперничките си. След като се справих с тях обаче, си казах, че трябва да взема златния медал", каза българката.
Петрова се класира за финал на европейско първенство за пръв път в кариерата си
[LAP.bg]
Алимарданова
След три европейски бронза Деница Елисеева стигна до мечтания финал
[LAP.bg]
Три българки се класираха за финалите в отделните категории на европейското първенство по бокс за жени в София.След като първо Севда Асенова и Станимира Петрова преодоляха полуфиналите в категории до 48 кг и до 54 кг, след това към тях се присъедини и Деница Елисеева при 57-килограмовите.Асенова се представи много убедително и надигра категорично рускинята Екатерина Пинигина с 3:0 (39:37, 40:36, 40:36).31-годишната боксьорка от Русе се класира за трети европейски финал в своята кариера. Тя обаче ще преследва първо злато след сребърните медали в Дания през 2007 г. и в Румъния през 2014 г.Нейна съперничка във финала в зала "София" ще бъде Лизe Сандебер от Швеция, която изненадващо победи Стефани Силва от Италия с 2:1 съдийски гласа.Станимира Петрова пък стигна своя първи европейски финал, след като също се справи с рускиня - Виктория Кулешова с 3:0 (39:37, 39:37, 39:37)."Изключително съм доволен, че Станимира спази напълно изготвената стратегия. Трябваше да дразни в началото със свалени ръце, да оставя рускинята да тръгва и после да я засича на контри. Идеята бе да обърка противника и мисля, че се получи", коментира личният й треньор Борислав Георгиев.На финала световната шампионка от 2014 г. ще срещне стара своя познайница - Анна Алимарданова от Азербайджан, който победи французойката Делфин Манасини с 3:0 съдийски гласа.отстрани Петрова в четвъртфиналите на Европейските игри в Баку през 2015 г. "Финалът си е финал и който е стигнал до него, не е за подценяване. Довечера ще направим анализ с треньора ми, ще изгледаме на видео нейния полуфинал и ще изготвим стратегията за утре", каза Петрова.В зрелищна битка при 57-килограмовите Елисеева победи рускинята Наталия Самохина с 2:1 (39:27, 39:37, 37:39). Българката отстъпи в първи рунд под тежките удари на съперничката, но след това заигра много по-добре, започна да пласира много точни попадения в главата и обърна резултата.След три бронзови медала от европейски първенства през 2009, 2011 и 2014 г. Елисеева най-после стигна до мечтания финал. "Много съм щастлива, време е за златото", каза българката след двубоя със Самохина.По принцип обичам да играя с файтъри, каквато беше рускинята. Преобразяването ми дойде след думите на Жоел Солер Арате, с когото работя. След края на първия рунд той ми каза да не се отказвам, да тръгвам на атака, че аз съм шампионката и победата е моя. И аз му повярвах", сподели още тя.В утрешния финал Елисеева ще се бори за златото с туркинята Сати Бурсу, която победи Юлия Апанасович от Беларус с 3:0 съдийски гласа.


title: Италианец бе намушкан след сблъсък между фенове на "Ювентус" и "Севиля"

maintext:
Барът, в който е започнало мелете е напълно изпотрошен
Фен на "Ювентус" е тежко ранен и трябваше да бъде приет в болница след сериозен сблъсък между фенове на италианския тим и "Севиля".Привържениците на двата отбора се сбиха по улиците в центъра на столицата на Андалусия, където днес любимите им отбори ще се изправят в мач от Шампионската лига.Била повикана спешна помощ за критично състояние на мъж, за когото след това е установено, че е 25-годишен италиански гражданин и е с прободни рани.В мелето, което се е случило около 23 часа местно време, са участвали десетки фенове, а боят между тях е започнал от местен бар.Посетителите на заведението избягали през задния му вход, докато двете агитки започнали меле с всички подръчни средства. По непотвърдена информация има още двама ранени.


title: Булевард "Витоша" се качи до 52-о място сред най-скъпите търговски улици в света

maintext:
Фотограф: Надежда Чипева
"Шанз Елизе" в Париж e държи най-висока цена за наем на търговски площи в Европа.
Опашка пред магазин на "Епъл" на "Пето авеню" в Ню Йорк.
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Булеврад "Витоша" в София се изкачва на 52-а позиция сред най-скъпите търговски улици в света през 2016, показва традиционното годишно проучване "Търговските улици по света" на консултантската компания Cushman&Wakefield, чийто стратегически партньор за България и Македония е Forton. В сравнение с миналата година централният столичен булевард се придвижва с пет позиции нагоре.След 4.5% ръст на наемите за година за помещение от 100 квадратни метра актуалната цена на бул. "Витоша" е 46 евро /кв.м. "Покачване на наемите на бул. "Витоша" през последната година се влияе от два значими тренда – ръстът на потреблението и желанието на търговците да отварят нови локации, срещу които стои ограничено предлагане на подходящи помещения", коментира мениджърът "Търговски площи" във Forton/Cushman&Wakefield Росен Генев.Той открои големите модни вериги и търговците в Health&Beauty сегмента сред ключовите наематели на търговски площи в централните софийски райони. Продължава и търсенето на помещения за заведения.Най-скъпата търговска улица в света за поредна година остава горната част на "Пето авеню" в Ню Йорк с 2422 евро за квадратен метър среден месечен наем. В Европа лидер е "Шан-з-Елизе" в Париж с 1104 евро за кв.м.Според доклада на консултантите събитията, които най-силно са повлияли представянето на търговските улици в тазгодишната класация, са Brexit , забавянето на световната икономика, ръстът на туризма, но и терористичните актове в ключови европейски столици.Ключови фактори са и възстановяващото се потребление, както и бързото развитие на електронната търговия в световен план. "Търсенето на търговски площи в повечето големи европейски градове остава силно, но за точните обекти на точните локации", обобщава мениджърът "Търговски площи" в Cushman&Wakefield за Европа, Близкия изток и Африка и Джъстин Тейлър.Той допълва, че предлагането на такива помещения е ограничено, което поддържа ръста на наемите и разширява обхвата на търсените търговски локации.Тазгодишното издание на доклада "Търговските улици по света" е 28-о поред. Докладът обхваща 462 водещи търговски локации в света, като се базира на данни на консултантската компания и нейните партньори.


description: Според АДФИ решението на Варненската Окръжна прокуратура да прекрати досъдебното призводство по неин доклад от 2013г. е "неправилно, необосновано и незаконосъобразно, постановено в противоречие на процесуално-правните разпоредби на закона".

title: Агенцията за финансова инспекция иска ново разследване на обществени поръчки във Варна

maintext:
Фотограф: Анелия Николова
Жалба на АДФИ Изтегляне
Агенцията за държавна финансова инспекция (АДФИ) е обжалвала решението на Варненската Окръжн прокуратура да остави без последствия доклада й от 2013г. за финансови нарушения в община Варна. Това става ясно от текста на жалба, изпратена от директора на агенцията Венцислав Георгиев до Окръжния съд във Варна.Според текста на жалбата (с текста й можете да се запознаете в прикачения файл) решението на прокуратурата е "неправилно, необосновано и незаконосъобразно, постановено в противоречие на процесуално-правните разпоредби на закона". По тази причина от АДФИ настояват за отмяна на прокурорското постановление.Докладът на агенцията бе изготвен след инспекция, в която бяха проверени договори и обществени поръчки, възложени от администрацията на бившия варненски кмет Кирил Йорданов, в периода януари 2009 г. - септември 2012г.Обект на проверката бяха седем обществени поръчки за над 330 млн. лв., както и начина, по който без задължителните по закон конкурси са били изхарчени още близо 64.5 млн. лв.Според констатациите, отразени в доклада, чрез заобикаляне на разпоредбите на Закона за обществените поръчки администрацията на Йорданов е допуснала компаниите, "Хидрострой", "Инжстрайинженеринг", дружествата по Закона за задълженията и договорите "Варна строй 2012", "Зебра Варна" "Обединение АБ Варна" да извършват ремонтни и други работи в различни райони на Варна при разлика в цените за идентични дейности, достигащи ...1600 пъти.Друга констатация на инспекторите е показала, че дружеството "Весела" ООД е спечелило обществена поръчка на стойност 6 млн. лв. с нереалистична и неизпълнима оферта, в която за изпълнение на строителните работи в социален дом във Варна е определен срок от два месец, а гаранционният срок на изпълнения ремонт е определен на 70 години.При приемането на строителните работи от страна на община Варна в дома, предназначен за хора с увреждания, не е имало асансьори и рампи за инвалидни колички. Не е била изградена и отоплителна инсталация, но в замяна на това в санитарните помещения са били монтирани тоалетни чинии за по 470 лв. всяка.Дружеството "Весела" е отбелязано в доклада на АДФИ и с друг случай, в който при строителството на образователен център за деца в неравностойно положение на общината са нанесени щети за над 1 млн. лв., а при подписването на приемо-предавателния протокол за центъра той е бил негоден за използване.Въпреки всичко споменато в доклада на агенцията, след разследване, продължило близо три години, Варненската окръжна прокуратура прекрати досъдебното производство по сигнали на АДФИ, тъй като не откри в него данни за извършено престъпление.Според текста на жалбата, подписана от директора на АДФИ, в постановлението на прокуратурата за прекратяване на досъдебното производство поради липса на установена вина не са посочени мотиви. Изложени са доводи, според които в посочените по-горе случаи се касае само да "административни нарушения", но не и за извършени престъпни деяния от страна на длъжностни лица.В жалбата на АДФИ се посочва също, че прокуратурата се е произнесла само по пет от шестте случая, посочени в доклада от 2013г. В постановлението за прекратяване на досъдебното производство няма и дума за договорите, с които на трима различни изпълнители е възложено да извършват едни и същи дейности по зимната поддръжка на Варна при цени с огромни разлики .Във връзка с това в жалбата си директорът на агенцията Венцислав Георгиев припомня всички констатации за нарушения на обществени поръчки, сключени от администрацията на Кирил Йорданов след 2007г., както и размера на финансовите щети, настъпили за общинския бюджет в следствие на това .В жалбата се настоява досъдебното производство, започнало по повод на доклада на АДФИ от 2013г. да бъде върнато на Окръжна прокуратура - Варна за продължаване на процесуално - следствните действия със задължителни указания от страна на Варненския Окръжен съд.


description: Сега Рийди бе обвинен, че ръководената от него организация не е заела по-твърда позиция за случилото се, а атаката към него не е случайна, тъй като след няколко дни предстоят избори за нов президент на WADA.

title: Шефът на WADA няма да се оттегля въпреки призивите от МОК

maintext:
Рийди заяви, че няма да се откаже от поста си
Президентът на Световната антидопингова агенция (WADA) сър Крег Рийди заяви, че няма намерение да подава оставка въпреки призивите на Международния олимпийски комитет (МОК).WADA бе силно разкритикувана от МОК заради решенията си и мерките, които взе във връзка със скандала с руските атлети в навечерието на олимпийските игри в Рио. Агенцията препоръча пълна забрана за участие на всички руски атлети, но комитетът прехвърли отговорността върху отделните спортни федерации.Сега Рийди бе обвинен, че ръководената от него организация не е заела по-различна позиция, а атаката към него не е случайна, тъй като след няколко дни предстоят избори за нов президент на WADA."Много национални комитети не останаха доволни от препоръката ни. Преди игрите в Рио щеше да е по-добре да не се бе стигало до това. Опитахме се да решим проблема възможно най-бързо и по категоричен начин. Трябваше да действам и действах", коментира Рийди, който също е член на МОК.Опонентите на Рийди искат на неговия пост да застане някой "неутрален"."От 15 години работя в WADA. Не смятам да се оттеглям, само защото е станало по-трудно отпреди. Със сигурност не знаех, че ми предстои това, но няма да се предам", каза още Рийди.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от вечерната емисия:
В деня на Свети Мина поправяме оградите срещу злите сили
Маймуни с парализа проходиха след поставяне на мозъчен имплант
Годината на раждане показва рисковете от тежки заболявания след грип
Стела Маккартни представи първа мъжка колекция в прочутото студио "Аби роуд"
Днес е световната премиера на новия албум на Стинг
Разхвърляното бюро намалява шанса за повишение в службата


description: Клапър заемаше този пост от 2010 г. и имиджът му пострада тежко след разкритията на Едуард Сноудън за масовото следене, извършено от държавните агенции.

title: Директорът на разузнаването на САЩ подаде оставка

maintext:
Фотограф: Kevin Lamarque
Директорът на националното разузнаване на САЩ Джеймс Клапър е подал оставката си, съобщи Би Би Си.Оттеглянето на 75-годишния Клапър не е неочаквано, но е знак към президента Доналд Тръмп, че ще трябва да ускори подбора на персонала си , коментира Би Би Си.Директорът на разузнаването отговаря директно пред държавния глава и има власт над 17 правителствени агенции, сред които Централното разузнавателно управление (ЦРУ) , Агенцията за борба с наркотиците и Федералното бюро за разследвания (ФБР) . Под негово ръководство работят над 107 000 служители, а общият бюджет на институциите е повече от 52 млрд. долара.Клапър заемаше този пост от 2010 г. и имиджът му пострада тежко след разкритията на Едуард Сноудън за масовото следене , извършено от държавните агенции.


description: На церемонията присъстваха президентът на БФС Борислав Михайлов, новият президент на УЕФА Александър Чеферин, министърът на спорта в оставка Красен Кралев и Звонимир Бобан, който е съветник на президента на ФИФА Джани Инфантино.

title: Фотогалерия: Откриването на новия дом на футболните национали и БФС

maintext:
1/8 снимки в галерията Националната футболна база в Бояна беше открита официално днес. Базата, включваща футболни терени, многофункционална спортна зала, административна сграда и хотел, е на стойност 10 млн. евро. Почти цялата сума - 9.5 милиона, е отпусната по програми на УЕФА и ФИФА. Останалата част е от бюджета на БФС.
[LAP.bg]


description: Майките на успеха се оказаха многоЛиляна Павлова, министър на регионалното развитие в оставка

title: Цитат на деня: Майките на успеха се оказаха много

maintext:
Лилян Павлова
Фотограф: Георги Кожухаров
През двугодишното управление на правителството, ГЕРБ се е съобразявал с останалите коалиционни партньори. "В крайна сметка те обираха позитивите, а за нас оставаха само негативите. Майките на успеха се оказаха много.Това коментира регионалният министър в оставка Лиляна Павлова пред Нова Телевизия.Според нея ГЕРБ не са искали да управляват напук и на инат. "Оттеглихме се, защото хората очевидно подкрепиха левите политики и послания", каза още Павлова.


title: Създателят на МиГ-29 почина на 89 години

maintext:
[vesti.ru]
Вано (Иван) Микоян, един от инженерите, създавали бойни самолети МиГ за въоръжените сили на СССР и Русия, почина на 89 години в Москва, съобщиха от конструкторското бюро.
Микоян е известен най-вече като създател на МиГ-29 - влезлият на въоръжение през 80-те години съветски отговор на американските F-15 и F-16. Моделът се използва и до днес в руската армия и военновъздушните сили на няколко държави, включително България. За разработването му два пъти е удостояван с държавна премие на СССР.
Той е син на Анастас Микоян - член на политбюро на КПСС и първи вицепремиер на СССР. Вано цял живот работи в конструкторското бюро, основано през 1939г. от чичо му Артьом Микоян като "Микоян и Гуревич". Вано се издигна до главен инженер, и заместник на главния конструктор, а до края на живота си бе съветник на Руската самолетостроителна корпорация "МиГ".
По данни на компанията до днес са произведени над 1600 броя МиГ-29.
Последният път, когато този самолет попадна в новините, бе инцидент край бреговете на Сирия с авионосещия кораб "Адмирал Кузнецов". Един от самолетите падна в морето, пилотът катапултира и бе спасен, а по-късно руски медии съобщиха, че причината най-вероятно е, че МиГ-29 е останал без гориво, докато изчаква да разчистят пистата за кацане на борда.


description: "В резултат на многото фактори, които съпътстват представянето на отбора до този момент, ръководството на клуба взе решение да намали цените на билетите, което още веднъж показва, че ние осъзнаваме, че моментната форма на отбора не е задоволителна", обясни Ганчев.

title: Ганчев към феновете: Вярвайте в нас, движим се в правилната посока

maintext:
Ганчев смята, че "място за отстъпление няма"
Фотограф: Юлия Лазарова
"В резултат на многото фактори, които съпътстват представянето на отбора до този момент, ръководството на клуба взе решение да намали цените на билетите, което още веднъж показва, че ние осъзнаваме, че моментната форма на отбора не е задоволителна и в знак на уважение към вас направихме този жест", заяви Ганчев през сайта на клуба.
"Така както ние вярваме във вас, така се надяваме, че и вие вярвате в нас. Дългият път, по който сме поели, не е лесен и равен. Искам да успокоя червената общност и тя да знае, че се движим в правилната посока и че място за отстъпление няма", добавя бизнесменът.
от благодарност
Вървим в правилната посока, вярвайте в нас. Това заяви в обръщение към привържениците на ЦСКА единият от собствениците на клуба Гриша Ганчев. Той обоснова решението цените на билетите за мачовете да бъдат намалени с неубедителното представяне на отбора през сезона.Преди ден от ЦСКА съобщиха, че билетите за трите домакинства до края на годината ще са по 5 и 8 лева, което не се хареса на притежателите на сезонни карти.Той припомни, че още преди сезона е било обявено, че приходите от сезонните карти ще отидат за изграждането на терените на базата в Панчарево. "Щастливи сме, че с вашата любов вие допринасяте за развитието на клуба под една или друга форма", заяви Ганчев. Надеждата му е, че привържениците ще продължат да изразяват любовта си в подобни кампании и занапред.По думите му ще бъде спазено обещаниетоимената на всички притежатели на сезонни карти да бъдат изписани на специална плоча на базата в Панчарево.